IŠRAŠAS IŠ VIEŠOJO PIRKIMO
„POZITRONŲ EMISIJOS TOMOGRAFUI SU PRIEDAIS“ 
[bookmark: _GoBack]KOMISIJOS POSĖDŽIO PROTOKOLO


DARBOTVARKĖ: Dėl Tiekėjo pateiktų siūlymų/pastabų rinkos konsultacijai. 

SVARSTYTA: Tiekėjo pateikti siūlymai/pastabos rinkos konsultacijai. 

Viešojo pirkimo komisija (toliau – Komisija) Centrinės viešųjų pirkimų informacinės sistemos (toliau - CVP IS) susirašinėjimo priemonėmis gavo Tiekėjo siūlymus/pastabas 2025-07-02 CVP IS skelbtai rinkos konsultacijai dėl pozitronų emisijos tomografo su priedais pirkimo (ID 3487237).
Tiekėjas rašo:
„Rinkos konsultacijos dokumentuose nurodyti BVPŽ kodai:
33115000-Tomografijos prietaisai
48000000-Programinės įrangos paketai ir informacinės sistemos
33194110-Infuzinės pompos
31154000-Nenutrūkstamojo maitinimo šaltiniai
Nurodytas kodas 4800000 mūsų manymu neatitinka pirkimo objekto aprašymo. Po šia lentele pateikiame argumentuotą prašymą pašalinti minimą kodą. 
<…>
Palikus šį 48000000 kodą iš pirkimo būtų dirbtinai pašalinamas vienas iš 3 potencialių tiekėjų, perkančioji organizacija ženkliai apribotų konkurenciją ir likę tiekėjai savo produktą galėtų pasiūlyti už ženkliai didesnę kainą.
Manome, kad Pirkimui parinktas netinkamas BVPŽ kodas 48800000 - Informacinės sistemos ir serveriai dėl šių priežasčių: 
1. Pirma, Pirkimu siekiama įsigyti medicinos priemonę, o ne informacinę sistemą. Pirkimu planuojama įsigyti Pozitronų emisijos tomografą su priedais, kurios tikslas – radiologinių tyrimų atlikimas ir gautų vaizdų vertinimas bei analizė. Pats šio medicinos prietaiso apibūdinimas iš esmės nurodo, kad tyrimų atlikimas neveiktų be pagrindinio įrenginio ir gaunamų tyrimo vaizdų vertinimas neveiktų be vertinimui naudojamų darbo stočių. Taigi visi prietaisai kartu sudaro vieną sistemą ir tai negali būti prilyginama informacinėms sistemoms ir serveriams.
1. Taigi savo esme, yra siekiama įsigyti medicinos priemonę. 2017 m. balandžio 5 d. Europos Parlamento ir Tarybos reglamento (ES) 2017/745 dėl medicinos priemonių, kuriuo iš dalies keičiama Direktyva 2001/83/EB, Reglam Nr. 178/2002 ir Reglamentas (EB) Nr. 1223/2009, ir kuriuo panaikinamos Tarybos 90/385/EEB ir 93/42/EEB (toliau – Reglamentas)[footnoteRef:1] 2 straipsnyje yra nurodytas medicinos priemonės sąvokos apibrėžimas. [1:  Žr. https://eur-lex.europa.eu/legal-content/LT/TXT/PDF/?uri=CELEX:02017R0745-20200424&from=EN] 

1. Minimame straipsnyje be visa ko nurodoma, kad „Medicinos priemonė – instrumentas, aparatas, įtaisas, programinė įranga, implantas, reagentas, medžiaga arba kitas gaminys, gamintojo numatytas naudoti pats vienas arba suderintas su kitomis priemonėmis ir skirtas žmogui vienu arba keliais toliau išdėstytais konkrečiais medicininiais tikslais: 
0. diagnozuoti, vykdyti profilaktiką, stebėti, numatyti, prognozuoti, gydyti ar palengvinti ligą,
0. diagnozuoti, stebėti, gydyti traumą ar negalią, jas palengvinti arba kompensuoti,
0. tirti, visiškai pakeisti arba modifikuoti anatomiją arba fiziologinį ar patologinį procesą ar būklę,
0. suteikti informacijos atliekant iš žmogaus organizmo paimtų mėginių, įskaitant donorų organus, kraują ir audinius, in vitro tyrimus, ir kuria nepasiekiamas pagrindinis numatytas veikimas, ji neveikia žmogaus organizmo iš vidaus ar išorės farmakologinėmis, imunologinėmis ar metabolinėmis priemonėmis, tačiau pastarosios gali būti naudojamos kaip pagalbinės priemonės jos veikimui užtikrinti“
1. Informacinės sistemos sąvoka pateikiama Lietuvos Respublikos valstybės informacinių išteklių valdymo įstatymo 2 straipsnyje: „Informacinė sistema – programinės įrangos visuma valstybės ar savivaldybės institucijos ar įstaigos, kito viešojo administravimo subjekto, viešosios įstaigos ar valstybės valdomos įmonės veiklos procesams skaitmenizuoti, duomenims tvarkyti ir (ar) administracinėms ar viešosioms paslaugoms teikti elektroniniu būdu.“ Tuo tarpu serveris – tai prie interneto prijungtas įrenginys, skirtas iš esmės gauti, saugoti ir perduoti didelės apimties informaciją. 
1. Paminėtina ir tai, kad, vadovaujantis Lietuvos Respublikos valstybės informacinių išteklių valdymo įstatymo 23-25 str., informacinės sistemos steigiamos ir kuriamos Vyriausybės nustatyta informacinių sistemų steigimo, kūrimo, atnaujinimo, pertvarkymo ir likvidavimo tvarka. Taigi ne kiekviena įrenginyje esanti programinė įranga gali būti laikoma informacine sistema. 
1. Šiuo pirkimu be visa ko, planuojama įsigyti radiologinių tyrimų sistemą, kuri atliks PET tyrimus, kurių duomenys būtų analizuojami darbo stotyse. Taigi akivaizdu, jog perkama ne informacinė sistema, tačiau visa sistema, skirta radiologiniams tyrimams. 
1. Atsižvelgiant į visa tai, kas paminėta, vadovaujantis minėtais apibrėžimais, akivaizdu, kad, Pozitronų emisijos tomografas su priedais, remiantis Reglamente pateiktu sąvokos apibrėžimu, turėtų būti vertinama kaip medicinos priemonė. 
1. Antra, Pirkimo objektui priskiriant BVPŽ kodą 48800000 - Informacinės sistemos ir serveriai, pažeidžiamas viešųjų pirkimų skaidrumo principas bei neužtikrinama tiekėjų konkurencija. Viešųjų pirkimų tarnyba (toliau – VPT) viešai skelbiamoje konsultacijoje[footnoteRef:2] yra pabrėžusi, kad pirkimų vykdytojai, pradedami pirkimą, privalo tinkamai nustatyti pirkimo objektą ir parinkti tinkamą BVPŽ kodą. VPT taip pat nurodo, jog būtina įvertinus pirkimo objektą, pasirinkti kuo tikslesnį pagrindinį ir papildomus BVPŽ kodus. [2:  Žr. https://vpt.lrv.lt/lt/naujienos-3/atsizvelgiant-i-pirkimo-objekta-butina-pasirinkti-kuo-tikslesni-bvpz-koda/ ] 

1. Šiuo atveju, siekiant įsigyti savo esme medicinos priemonę ir nurodžius BVPŽ kodą, susijusį su informacinėmis sistemomis, klaidinami viešuosiuose pirkimuose dalyvaujantys tiekėjai: Pirkimo dokumentuose aprašomas objektas – medicinos priemonė, o skelbime apie rinkos konsultaciją nurodomas informacinių sistemų ir serverių BVPŽ kodas. Tokiu būdu pažeidžiamas viešųjų pirkimų skaidrumo principas, kuris yra siejamas su perkančiųjų organizacijų pareiga tiekėjo naudai užtikrinti informacijos pateikimą (ESTT 2000 m. gruodžio 7 d. sprendimas byloje Telaustria ir Telefonadress, C-324/98; 2005 m. spalio 13 d. sprendimas byloje Parking Brixen, C-458/03).
1. Primintina, kad tiekėjai, aktyviai dalyvaujantys viešuosiuose pirkimuose, pasinaudoja prenumeratos paslauga, kai iš Centrinės viešųjų pirkimų informacinės sistemos (toliau – CVP IS) gauna tik tokią informaciją apie planuojamus ar jau vykdomus pirkimus, kokius BVPŽ kodus yra nurodę sistemoje. Atsižvelgiant į tai, kad rinkoje, perkant tokio pobūdžio pirkimo objektą, visais atvejais yra pasirenkami su medicinos prietaisais susiję BVPŽ kodai, yra didelė rizika kad skelbiant tokio pobūdžio Pirkimą, jame vien dėl netinkamai parinkto BVPŽ kodo nedalyvaus dalis šios specifinės rinkos tiekėjų. Tokiu būdu būtų neužtikrinama ir tiekėjų konkurencija.
1. Be to, nepaisant to, kad pirkimų dokumentai ir skelbime pateikiama informacija yra prieštaringa, potencialūs rinkos dalyviai galimai negauna riekiamos informacijos apie tikslinės srities viešąjį pirkimą, bet ir parinkus netinkamą BVPŽ kodą, perkančioji organizacija galimai netinkamai skaičiuoja pirkimų vertes bei nustato pirkimų būdus, o tai savaime kelia papildomą viešųjų pirkimų principų pažeidimo riziką.
1. Svarbu atkreipti dėmesį, kad pirkime nėra išskiriami kitų pirkimo sudedamųjų dalių BVPŽ kodai, kurie minimi viešųjų pirkimų įstatymo 37 straipsnio 9 dalyje ir 47 straipsnio 9 dalyje.
Keletas pavyzdžių: 
30215100-0 Mikrokompiuterių centriniai procesoriai; 
30211XXX-X Įvairi kompiuterinė įranga; 
31712XXX-X Įvairūs mikroelektronikos įrenginiai, aparatai bei mikrosistemos. 
Visos šiuose BPVŽ koduose apibrėžtos medicininės įrangos dalys ar komponentai, taip pat yra neatsiejama perkamos medicininės įrangos dalis, kaip ir Medicininės įrangos valdymo programinė įranga/darbo stotis. Toks BVPŽ kodų taikymas tik patvirtina, kad perkančioji organizacija dirbtinai riboja konkurenciją ir pažeidžia Viešųjų pirkimų įstatymą ir atima galimybę pirkimo procedūrose dalyvauti sutartį gebantiems įvykdyti kandidatams ar dalyviams.
Apibendrinant, prašome įvertinti visus šiame rašte pateiktus argumentus, užtikrinti viešųjų pirkimų principų įgyvendinimą bei tinkamą konkurenciją ir, skelbiant Pirkimą, skelbime apie Pirkimą numatyti bendrinį BVPŽ kodą 3311500  -  Tomografijos prietaisai ir pašalinti PVPŽ kodą 48000000 
Sekantys parametrai riboja konkurenciją, prašome juos koreguoti:
3.5 Ašinė skyra 10 cm atstumu nuo centro (naudojant filtruotą atgalinę projekciją (ang. Filtered Back Projection) arba alternatyvų rekonstrukcijos algoritmą pagal NEMA NU 2-2018 arba lygiavertį standartą) ≤ 3 mm.
Prašome parametro reikšmę keisti į ≤ 3 mm.
Arba nurodyti, kad leistina iteratyvios rekonstrukcijos parametro reikšmė
3.8 Skersinė skyra 10 cm atstumu nuo centro  (naudojant filtruotą atgalinę projekciją (ang. Filtered Back Projection) arba alternatyvų rekonstrukcijos algoritmą pagal NEMA NU 2-2018 arba lygiavertį standartą)
Prašome parametro reikšmę keisti į ≤ 3 mm.
Arba nurodyti, kad leistina iteratyvios rekonstrukcijos parametro reikšmė
3.12 Priemonės kvėpavimo sukeliamų judesio artefaktų šalinimui PET tyrimuose; Įdiegta kvėpavimo sukeliamų judesio artefaktų šalinimo PET tyrimuose įranga (nenaudojant jokių išorinių įrenginių, jungiamų ar tvirtinamų prie paciento)
Prašome parametrą keisti sekančiai:
Įdiegta kvėpavimo sukeliamų judesio artefaktų šalinimo PET tyrimuose įranga, turi būti vienas iš variantų:
1. Nenaudojant jokių išorinių įrenginių, jungiamų ar tvirtinamų prie paciento
1. Naudojant išorinius įrenginius jungiamus ar tvirtinamus prie paciento, su sąlyga, kad tiekėjas įsipareigoja funkciją „nenaudojant jokių išorinių įrenginių, jungiamų ar tvirtinamų prie paciento pristatyti instaliuojant sistemą esant šios funkcijos statusui („Funkcijos sertifikavimo statusas“, o pilnai sertifikuota funkcija bus įdiegta ne vėliau kaip per vienerius metus nuo skaitmeninės pozitronų emisijos tomografijos sistemos įdiegimo, sistemos patobulinimas bus atliekamas nemokamai (būtinas atitinkamas tiekėjo įsipareigojimas). 
<….>
6.1.2. Iteratyvios rekonstrukcijos su atenuacijos, sklaidos ir kolimatoriaus atsako korekcijomis (su galimybe naudoti 5-iose darbo vietose vienu metu).
Pastaba: 6.1.2. p. reikalavimas radiologo darbo vietos programinei įrangai netaikomas tuo atveju, jei iteratyvios rekonstrukcijos su atenuacijos, sklaidos ir kolimatoriaus atsako korekcijomis atlikimą užtikrina siūlomas PET/KT aparatas 
Norime atkreipti dėmesį, jog reikalavime minimas „kolimatoriaus atsako korekcijomis..“ yra būdinga funkcija ankstesnės kartos PET CT sistemos kurios buvo gaminamos prieš 15-20 metų. Naujos kartos sistemose dėl juose įdiegtų technologinių pranašumų (didesnio jautrumo ir t.t.) kulminacijos korekcijos nėra galimos.
Prašome parametrą koreguoti sekančiai:
Iteratyvios rekonstrukcijos su atenuacijos, sklaidos atsako korekcijomis (su galimybe naudoti 5-iose darbo vietose vienu metu). Pastaba: 6.1.2. p. reikalavimas radiologo darbo vietos programinei įrangai netaikomas tuo atveju, jei iteratyvios rekonstrukcijos su atenuacijos, sklaidos atsako korekcijomis atlikimą užtikrina siūlomas PET/KT aparatas 
6.1.4. Galimybė atlikti atenuacijos korekcijas naudojant KT vaizdus, gautus kito tyrimo metu (su galimybe naudoti 5-iose darbo vietose vienu metu).
Pastaba: 6.1.4. p. reikalavimas radiologo darbo vietos programinei įrangai netaikomas tuo atveju, jei atenuacijos korekcijų naudojant KT vaizdus, gautus kito tyrimo metu, atlikimą užtikrina siūlomas PET/KT aparatas
Minima funkcija dėl skirtingos paciento padėties gali būti netiksli (neįmanoma tiksliai sinchronizuoti paciento padėties) jeigu tyrimas atliktas su kitu KT arba PET sistema, bei jeigu tyrimas atliekamas pacientą paguldant iš naujo netgi ant šios perkamos sistemos. Manome parametro formuluotė turėtų būti patikslinta sekančiai:
6.1.4. Galimybė atlikti atenuacijos korekcijas naudojant KT vaizdus, gautus kito tyrimo metu, kuris buvo atliktas  paciento to paties pozicionavimo ant tyrimo stalo metu. (su galimybe naudoti 5-iose darbo vietose vienu metu).
Pastaba: 6.1.4. p. reikalavimas radiologo darbo vietos programinei įrangai netaikomas tuo atveju, jei atenuacijos korekcijų naudojant KT vaizdus, gautus kito tyrimo metu (kuris buvo atliktas  paciento to paties pozicionavimo ant tyrimo stalo metu), atlikimą užtikrina siūlomas PET/KT aparatas. Funkcija neapima atvejų, kai tyrimai buvo atlikti su kitomis sistemomis arba su ta pačia sistema, bet kito paciento pozicionavimo metu.

Komisija, įvertinusi Tiekėjo pastabas bei siūlymus, atsako sekančiai:
Dėl BVPŽ kodų taikymo. 
Pirkimo objektas šiuo atveju yra pozitronų emisijos tomografas (pirma pirkimo dalis) ir  automatinis multidozių injektorius PET radiofarmacinių preparatų injekavimui (antra pirkimo dalis). Komisijos nuomone, perkančiosios organizacijos nurodyti BVPŽ kodai (pagrindiniai  33115000 bei 33194110 ir papildomi 48000000 bei 31154000) yra tinkami, atitinkantys pirkimo objektą. Pažymėtina, kad kodai 48000000 ir 31154000 yra ne pagrindiniai, o papildomi, nurodyti atsižvelgiant į tai, kad pozitronų emisijos tomografas yra iš tarpusavyje suderintos aparatūrinės bei programinės įrangos sudaryta sistema, savo sudėtyje turinti perkančiajai organizacijai ypatingai svarbią diagnostinę ir valdymo programinę įrangą, kompiuteriniais tinklais komunikuojančią su perkančiosios organizacijos informacinėmis sistemomis, gaunančią bei siunčiančią svarbius duomenis ir kad sistemos centrinio serverio nenutrūkstamo darbo užtikrinimui sistema privalo turėti nepertraukiamo maitinimo šaltinį. Komisijos nuomone, BVPŽ kodas 48000000 yra tinkamas ir potencialių pozitronų emisijos tomografų tiekėjų neklaidina, nes yra nurodytas tik kaip papildomas kodas. Į tiekėjo siūlymą skelbime apie pirkimą numatyti tik bendrinį BVPŽ kodą 33115000, o papildomą kodą 48000000 pašalinti nebus atsižvelgta. 

Dėl pirmos pirkimo dalies 3.5. punkto „Ašinė skyra 10 cm atstumu nuo centro (naudojant filtruotą atgalinę projekciją (ang. Filtered Back Projection) arba alternatyvų rekonstrukcijos algoritmą pagal NEMA NU 2-2018 arba lygiavertį standartą)“
Ašinės skyros matavimai yra standartizuoti. Tiekėjo siūlymas be jokių sąlygų nurodyti vien tik skaitinę parametro vertę nepriimtinas. 3.5. p. reikalavimas nebus keičiamas.

Dėl pirmos pirkimo dalies 3.8. punkto „Skersinė skyra 10 cm atstumu nuo centro  (naudojant filtruotą atgalinę projekciją (ang. Filtered Back Projection) arba alternatyvų rekonstrukcijos algoritmą pagal NEMA NU 2-2018 arba lygiavertį standartą)“
Skersinės skyros matavimai yra standartizuoti. Tiekėjo siūlymas be jokių sąlygų nurodyti vien tik skaitinę parametro vertę nepriimtinas. 3.8. p. reikalavimas nebus keičiamas.

Dėl pirmos pirkimo dalies 3.12. punkto „Priemonės kvėpavimo sukeliamų judesio artefaktų šalinimui PET tyrimuose - Įdiegta kvėpavimo sukeliamų judesio artefaktų šalinimo PET tyrimuose įranga (nenaudojant jokių išorinių įrenginių, jungiamų ar tvirtinamų prie paciento)“
Reikalaujamas funkcionalumas įsigytoje įrangoje turi būti pilnai veikiantis ir sertifikuotas,  sertifikavimo atidėjimas yra nepriimtinas. 3.12. p. reikalavimas nebus keičiamas.

Dėl pirmos pirkimo dalies 6.1.2. punkto „Iteratyvios rekonstrukcijos su atenuacijos, sklaidos ir kolimatoriaus atsako korekcijomis (su galimybe naudoti 5-iose darbo vietose vienu metu).	Pastaba: 6.1.2. p. reikalavimas radiologo darbo vietos programinei įrangai netaikomas tuo atveju, jei iteratyvios rekonstrukcijos su atenuacijos, sklaidos ir kolimatoriaus atsako korekcijomis atlikimą užtikrina siūlomas PET/KT aparatas“ 
6.1.2. p. reikalavimas patikslinamas, nauja redakcija išdėstant taip: „Iteratyvios rekonstrukcijos su atenuacijos, sklaidos atsako korekcijomis (su galimybe naudoti 5-iose darbo vietose vienu metu).	Pastaba: 6.1.2. p. reikalavimas radiologo darbo vietos programinei įrangai netaikomas tuo atveju, jei iteratyvios rekonstrukcijos su atenuacijos, sklaidos atsako korekcijomis atlikimą užtikrina siūlomas PET/KT aparatas“.

Dėl pirmos pirkimo dalies 6.1.4. punkto „Galimybė atlikti atenuacijos korekcijas naudojant KT vaizdus, gautus kito tyrimo metu (su galimybe naudoti 5-iose darbo vietose vienu metu). Pastaba: 6.1.4. p. reikalavimas radiologo darbo vietos programinei įrangai netaikomas tuo atveju, jei atenuacijos korekcijų naudojant KT vaizdus, gautus kito tyrimo metu, atlikimą užtikrina siūlomas PET/KT aparatas“
Paaiškiname, kad „kito tyrimo“ šiuo atveju reiškia tam pačiam pacientui anksčiau (nebūtinai tą pačią dieną) atliktą KT tyrimą. 6.1.4. p.  reikalavimas patikslinamas, nauja redakcija išdėstant taip: „Galimybė atlikti atenuacijos korekcijas naudojant KT vaizdus, gautus tam pačiam pacientui atlikto kito (ankstesnio) tyrimo metu (su galimybe naudoti 5-iose darbo vietose vienu metu). Pastaba: 6.1.4. p. reikalavimas radiologo darbo vietos programinei įrangai netaikomas tuo atveju, jei atenuacijos korekcijų naudojant KT vaizdus, gautus tam pačiam pacientui atlikto kito (ankstesnio) tyrimo metu, atlikimą užtikrina siūlomas PET/KT aparatas“.
Komisijos sprendimu, į pirmos pirkimo dalies techninę specifikaciją 14 punktu įtraukiamas reikalavimas dėl įrangos vietinio priėmimo bandymų, šį reikalavimą išdėstant taip:
	14.
	Vietinio priėmimo bandymai (angl. Site Acceptance Tests)
	Būtini, įskaičiuoti į galutinę pasiūlymo kainą (būtinas tiekėjo įsipareigojimas, kad įrangos tiekėjas (arba gamintojo atstovas) po įrangos sumontavimo ir suderinimo atliks (arba organizuos) PET dalies ir KT dalies vietinio priėmimo testus (angl. Site acceptance tests), remiantis gamintojo bei tarptautinių organizacijų (EANM, IAEA) rekomendacijomis)



Visi komisijos nariai atviro vardinio balsavimo metu už šių sprendimų priėmimą balsavo vienbalsiai. 


NUTARTA: 
1. Patikslinti techninę specifikaciją kaip nurodyta aukščiau, tvirtinti aktualią techninės specifikacijos redakciją;
2. Šiam pirkimui taikomų BVPŽ kodų nekeisti;
3.  Apie Komisijos sprendimą informuoti tiekėjus ir suinteresuotus kandidatus.

